**Klímadetektívek verseny**

Az ESA ESERO programjának egyik versenye a Climatedetectives (<https://climatedetectives.esa.int/>), melynek a hazai fordulóját az Eötvös Loránd Tudományegyetem Meteorológiai Tanszéke (<https://nimbus.elte.hu/>) valamint a Magyar Meteorológiai Társaság (<http://www.mettars.hu/> ) szervezi.

A hazai verseny győztes csapata és felkészítő tanára részt vehet a különböző országok nemzeti győzteseinek találkozóján, amelyet 2025. május 12-13-án rendeznek Olaszországban, a Rómához közeli Frascatiban található ESA ESRIN  Földmegfigyelési Központban. (Itt hasznos az angol nyelvtudás, de mivel előadni nem kell a versenymunkát, így egy alapfokú nyelvtudás is elegendő!)

A hazai fordulóra kérjük pdf-ben elküldeni a klimadetektivek24@gmail.com címre 2025. március 1-ig a vizsgált problémát, az adott problémához összegyűjtött adatokat, azok elemzését és a levont következtetéseket!

Határidők:

2025. március 1. - A verseny első két szakaszának teljesítése (amely a fent említett pdf elküldésével történik)

2025.március 31. - A kész kutatás benyújtása (a március 1-ig beküldött anyag véglegesítése)

A verseny az ESERO HUNGARY program keretében valósul meg.

A MANT (Magyar Asztronautikai Társaság) januárban előadásokat tart, melyek célja, hogy ötleteket adjon a versenyző csapatoknak, valamint segítse a versenyre való felkészülést és a sikeres versenyanyag elkészítését.

Az előadások:

**2025. január 7.**16:00 – 17:30 Környezeti problémák

Előadó: Éger Ákos, MTVSZ

A program során megtanulhatod, hogyan azonosítsd, mérd és dokumentáld a különböző környezeti problémákat. [REGISZTRÁCIÓ](https://form.jotform.com/242951535499368)

**2025. január 9.**16:00 – 17:30 Műholdképek értelmezése

Előadó: Arnócz István, MANT

Műhold felvételeket használhatunk különféle környezeti problémák felfedezésére, ellenőrzésére és megoldására. De hogy jutunk hozzá a felvételekhez? Hogy kerül a kép a számítógépünkre a műholdról? Hogyan értelmezzük a kapott adatokat. A képzés során választ kaphattok a fentiek mellet még sok más izgalmas kérdésre. [REGISZTRÁCIÓ](https://form.jotform.com/242951535499368)

**2025. január 14.**16:00 – 17:30 Éghajlatváltozás a műholdak szemével

Előadó: Dobi Ildikó, HungaroMet Zrt.

Láttátok már repülőről felhőket? A meteorológiai műholdak sokkal nagyobb magasságról „néznek le” a Földre és olyan dolgot is látnak, amit emberi szem nem tud észrevenni. Mesélek nektek arról, hogyan „látnak”, mit mérnek és miért? Megnézünk együtt képeket arról is, miként látszik a magasból az éghajlat megváltozása. [REGISZTRÁCIÓ](https://form.jotform.com/242951535499368)

További felmerülő kérdések esetén a klimadetektivek24@gmail.com címre lehet írni.

Komáromi Annamária

ESA ESERO Hungary manager